
***AD/1 VERIFIKACIJA ZAPISNIKA 1. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**1. konstituirajuće sjednice Općinskog vijeća Općine Luka,**

**održane dana 11. lipnja 2025. godine u prostorijama**

**Društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić, 7. Barbara Radanović,

2. Željko Kostanjčar, 5. Marijana Halambek, 8. Lucija Fureš.

3. Mladen Božić, 6. Nikolina Halambek,

**Odsutni članovi Općinskog vijeća:**

1. Tomislav Ferenčak.

**Ostali prisutni:**

1. Kristina Mikšaj – službenica Zagrebačke županije ovlaštena za sazivanje

konstituirajuće sjednice Općinskog vijeća Općine Luka

2. Darko Kralj - općinski načelnik.

**Zapisničarka:** Marija Kanceljak

Sjednica počinje u 18.00 sati.

Na početku sjednice izvodi se himna Republike Hrvatske i minutom šutnje odaje se počast poginulim braniteljima i civilnim žrtvama Domovinskog rata.

Gospođa Kristina Mikšaj se predstavlja kao službenica Zagrebačke županije ovlaštena za sazivanje i predsjedavanje konstituirajućom sjednicom do određivanja osobe koja će predsjedati sjednicom, pozdravlja sve nazočne, posebno članice i članove Općinskog vijeća Općine Luka čestitajući im na osvojenim mandatima, općinskog načelnika Darka Kralja također mu čestitajući na osvojenom mandatu te prisutnu djelatnicu Jedinstvenog upravnog odjela.

Predsjedavajuća Kristina Mikšaj daje riječ Mariji Kanceljak da izvrši prozivku izabranih vijećnika kako bi se utvrdio kvorum.

Po izvršenoj prozivci članova Općinskog vijeća Općine Luka predsjedavajuća Kristina Mikšaj utvrđuje, da sjednici prisustvuje osam od devet vijećnika, te da postoji kvorum, čime su ispunjeni uvjeti za konstituiranje Općinskog vijeća.

Slijedi čitanje dnevnog reda uz napomenu da isti nije moguće mijenjati niti nadopunjavati iz razloga što je isti zakonski propisan te nema niti glasovanja o istom:

1. Izbor Mandatne komisije,

2. Izvješće Mandatne komisije i verifikacija mandata,

- Utvrđivanje člana Općinskog vijeća koji će predsjedavati sjednicom do izbora predsjednika,

- Svečana prisega članova Općinskog vijeća,

3. Izbor Odbora za izbor i imenovanja,

4. Izbor predsjednika i potpredsjednika Općinskog vijeća.

***AD/1 Izbor Mandatne komisije***

Predsjedavajuća Kristina Mikšaj konstatira, da je jedini pristigli prijedlog jedne trećine vijećnika, prema kojem se u sastav Mandatne komisije predlažu: Nikolina Halambek – za predsjednicu, Željko Kostanjčar-za člana i Lucija Fureš-za članicu.

Otvara se rasprava o prijedlogu.

Drugih prijedloga i primjedbi nema, pa se pristigli prijedlog daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da je, jednoglasno usvojena Odluka o imenovanju Mandatne komisije u sljedećem sastavu: Nikolina Halambek – za predsjednicu, Željko Kostanjčar-za člana i Lucija Fureš-za članicu.*

***AD/2 Izvješće Mandatne komisije i verifikacija mandata***

Predsjedavajuća Kristina Mikšaj poziva vijećnicu Nikolinu Halambek, da kao predsjednica Mandatne komisije, pročita izvješće o provedenim izborima. Vijećnica Nikolina Halambek čita sljedeće izvješće o izborima:

„Na izborima za članove Općinskog vijeća Općine Luka, održanim 18. svibnja 2025. godine, od ukupno 1.139 birača upisanih u popis birača, glasovalo je 389 birača odnosno 34,15%. Od toga je bilo 329 važećih glasačkih listića i 60 nevažećih glasačkih listića. Na izborima su sudjelovale sljedeće stranke:

1. STJEPAN KOŽIĆ-NEZAVISNA LISTA-SKNL I HRVATSKA DEMOKRATSKA ZAJEDNICA – HDZ, nositelj kandidacijske liste – Krešimir Tuđman, koja je dobila 329 glasova ili 100,00%. Prema navedenim rezultatima kandidacijska lista STJEPAN KOŽIĆ NEZAVISNA LISTA-SKNL I HRVATSKA DEMOKRATSKA ZAJEDNICA-HDZ dobila je 9 (devet) mjesta u Općinskom vijeću. Sukladno svemu navedenom sastav Općinskog vijeća čine sljedeći vijećnici: Krešimir Tuđman, Željko Kostanjčar, Mladen Božić, Dubravko Mudrinić, Marijana Halambek, Nikolina Halambek, Barbara Radanović, Lucija Fureš i Tomislav Ferenčak.“

Predsjedavajuća gospođa Kristina Mikšaj konstatira, da su nazočni vijećnici primili na znanje Izvješće Mandatne komisije, te poziva predsjednicu Mandatne komisije da utvrdi vijećnika koji će preuzeti predsjedavanje sjednicom do izbora predsjednika Općinskog vijeća, a to je prvi izabrani člana s kandidacijske liste koja je dobila najviše glasova.

Predsjednica Mandatne komisije Nikolina Halambek utvrđuje, da je Krešimir Tuđman vijećnik koji će predsjedavati sjednicom do izbora predsjednika Općinskog vijeća.

Predsjedavajuća Kristina Mikšaj poziva vijećnika Krešimira Tuđmana da, sukladno zakonskim odredbama kojima je uređen način vođenja konstituirajuće sjednice, u svojstvu predsjedavajućeg preuzme daljnje vođenje sjednice.

Vijećnik Krešimir Tuđman preuzima vođenje sjednice, pozdravlja sve prisutne i napominje, da u nastavku sjednice slijedi svečana prisega članova Općinskog vijeća. Predsjedavajući čita tekst prisege koji glasi:

*„Prisežem, svojom čašću, da ću dužnost vijećnika obavljati savjesno i odgovorno i da ću se u svom radu pridržavati Ustava, zakona, Statuta i odluka Općine Luka, da ću štititi ustavni poredak Republike Hrvatske.“* ,

Poimenično proziva vijećnike, koji odgovaraju „Prisežem“ i potpisuju tekst prisege.

***AD/3 Izbor Odbora za izbor i imenovanja***

Predsjedavajući Krešimir Tuđman konstatira, da je jedini pristigli prijedlog jedne trećine vijećnika, za sastav Odbora za izbor i imenovanja sljedeći: Mladen Božić – za predsjednika, Dubravko Mudrinić – za člana i Barbara Radanović – za članicu te otvara raspravu o istom.

Drugih prijedloga i primjedbi nema, pa se ovakav prijedlog za imenovanje Odbora za izbor i imenovanja daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da je, jednoglasno usvojena Odluka o imenovanju Odbora za izbor i imenovanja u sljedećem sastavu: Mladen Božić – za predsjednika, Dubravko Mudrinić - za člana i Barbara Radanović - za članicu.*

***AD/4 Izbor predsjednika i potpredsjednika Općinskog vijeća***

Predsjedavajući Krešimir Tuđman poziva predsjednika odbora za izbor i imenovanja da iznese prijedlog za predsjednika Općinskog vijeća. Predsjednik Odbora za izbor i imenovanja Mladen Božić u ime Odbora, za predsjednika Općinskog vijeća predlaže vijećnika Krešimira Tuđmana.

Drugih primjedbi i prijedloga nema, pa privremeni predsjedatelj prijedlog Odbora za izbor i imenovanja daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja, Krešimir Tuđman jednoglasno bira za predsjednika Općinskog vijeća Općine Luka.*

Predsjedavajući Krešimir Tuđman nastavlja predsjedanje sjednicom Općinskog vijeća u svojstvu predsjednika Općinskog vijeća te poziva predsjednika Odbora za izbor i imenovanja da iznese prijedloga za potpredsjednika Općinskog vijeća. Predsjednik Odbora za izbor i imenovanja Mladen Božić u ime Odbora, za potpredsjednika Općinskog vijeća predlaže vijećnika Željka Kostanjčara.

Drugih primjedbi i prijedloga nema, pa predsjednik Općinskog vijeća prijedlog Odbora za izbor i imenovanja daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja, Željko Kostanjčar jednoglasno bira za potpredsjednika Općinskog vijeća Općine Luka.*

Izborom predsjednika i potpredsjednika završeno je konstituiranje Općinskog vijeća Općine Luka. Novoizabrani predsjednik Općinskog vijeća Krešimir Tuđman zahvaljuje svima na ukazanom povjerenju. Načelnik Darko Kralj također zahvaljuje prisutnima i čestita im na izbornim rezultatima.

Predsjednik Općinskog vijeća zatvara sjednicu.

Sjednica završava u 18.15. sati.

ZAPISNIČARKA: OPĆINA LUKA

Marija Kanceljak OPĆINSKO VIJEĆ

PREDSJEDATELJ I PREDSJEDNIK:

Krešimir Tuđman

OVLAŠTENA ZA SAZIVANJE

KONSTITUIRAJUĆE SJEDNICE OPĆINSKOG VIJEĆA:

Kristina Mikšaj

KLASA:024-01/25-02/00001

URBROJ:238/39-01-25-3

Luka, 11. 06. 2025.